**Սպուտնիկ** (նախկինում՝ Ռուսաստանի ձայնը), Ռուսաստանի կառավարության կողմից հիմնադրված և Russia Today լրատվական գործակալության կողմից վերահսկվող, ռուսական քարոզչության մաս հանդիսացող լրատվական գործակալություն, լրատվական համացանցային կայքեր և ռադիոհեռարձակման ծառայություն։ Գործակալության կենտրոնական գրասենյակը գտնվում է Մոսկվայում, ունի նաև տարածաշրջանային խմբագրություններ Վաշինգտոնում, Կահիրեում, Պեկինում, Լոնդոնում և Էդինբուրգում։ Սպուտնիկի վաշինգտոնյան գրասենյակի գլխավոր խմբագիրն է Պյոտր Մարտինչևը, բյուրոի ղեկավար՝ Միխայիլ Սաֆրոնովը։ Սպուտնիկը կենտրոնացած է գլոբալ քաղաքականության և տնտեսության վրա, ուղղված լինելով ոչ ռուսական լսարանին։ Սպուտնիկ գործակալությունը մեղադրվում է կանխակալության, ապատեղեկատվության տարածման և ռուսական քարոզչության մաս լինելու մեջ։

Այժմ Սպուտնիկը կառավարում է ավելի քան 30 լեզուներով (այդ թվում՝ անգլերեն, իսպաներեն, լեհերեն, հայերեն, սերբերեն և այլն) տեղեկատվություն տարածող լրատվական կայքեր։ Այդ կայքերում օրական տեղադրվում է նաև եթերային հեռարձակման ավելի քան 800 ժամ, ինչպես նաև Սպուտնիկի լրատվական գործակալությունը զբաղվում է տեղեկատվության 24-ժամյա տարածմամբ։ Իր տեղեկատվական բովանդակության հետ միասին Սպուտնիկը նաև մատուցում է լուսանկարչական ռեպիրտաժներ, ուղիղ հեռարձակումներ, ինֆոգրաֆիկաներ և հասարակական կարծիքի հարցումներ։

«Սպուտնիկ-Նորություններ» գործակալությունը հանդիսանում է ՌԻԱ Նովոստիի 2013 թվականին լուծարված միջազգային բաժանմունքի հաջորդացուն։ Այն ժամանակ, երբ ՌԻԱ Նովոստիի արտադրանքը ավելի շատ տարածվում է Մոսկվայում կենտրոնացված բազայից, Սպուտնիկի բովանդակությունը ձևավորվում է անմիջապես տեղական՝ միջազգային բյուրոներում։

Ծանոթագրություններ
------------------

1. ↑  Pizzi, Michael (2013 թ․ դեկտեմբերի 9). "Putin dissolves RIA Novosti news agency". Al Jazeera America.
2. ↑  Walker, Hunter (2017 թ․ օգոստոսի 2). "Reporter says 'Russian propaganda outlet' pushed him to cover conspiracy theory at the center of a White House lawsuit". *www.yahoo.com*. Yahoo News. Retrieved 2017 թ․ օգոստոսի 20..
3. ↑  Sputnik. "Sputnik International". *sputniknews.com*. Արխիվացված է the original 2019 թ․ հուլիսի 20-ին. Retrieved 2017 թ․ սեպտեմբերի 25.
4. ↑  MacFarquhar, Neil (2016 թ․ օգոստոսի 28). "A Powerful Russian Weapon: The Spread of False Stories". *The New York Times*. Retrieved 2016 թ․ օգոստոսի 29.
5. ↑  Elias, Groll (2014 թ․ նոյեմբերի 10). "Kremlin's 'Sputnik' Newswire Is the BuzzFeed of Propaganda". *Foreign Policy*. Retrieved 2015 թ․ հունվարի 24.
6. ↑  "Sputnik. Propaganda in a New Orbit". Center for European Policy Analysis (CEPA. Արխիվացված է the original 2017 թ․ օգոստոսի 16-ին. Retrieved 2016 թ․ հունվարի 29.
7. ↑  "Russian news agency Sputnik sets up Scottish studio" (in բրիտանական անգլերեն). BBC News. 2016 թ․ օգոստոսի 10. Retrieved 2016 թ․ նոյեմբերի 14.
8. ↑  "Sputnik Launches 24/7 News Coverage in Chinese". Արխիվացված է the original 2019 թ․ օգոստոսի 5-ին. Retrieved 2016 թ․ նոյեմբերի 14.
9. ↑  Hilburn, Matthew. "Russia's New World Broadcast Service is 'Sputnik'". Voice of America News. Retrieved 2016 թ․ նոյեմբերի 14.
10. 1 2  "Sputnik launched to news orbit: Russia's new intl media to offer alternative standpoint". *rt.com*.
11. ↑  Sputnik. "International News Agency and Radio Sputnik Launches Photobank". *sputniknews.com*. Retrieved 2016 թ․ նոյեմբերի 14.

Արտաքին հղումներ
----------------

* sputniknews.com, the official website of "Sputnik" news agency